21/07/2009 | Administración LocalMunicipal
Miño
Modificación das bases xerais das prazas vacantes de funcionarios de carreira e persoal laboral fixo, correspondente a oferta de emprego de 2003

O Sr. Alcalde, con data 16 de xullo de 2009, dictou resolución pola que se modifica a o punto quinto das bases xerais que rexerán a convocatoria de procesos selectivos para cubrir prazas vacantes de funcionarios no Concello de Miño, e correspondente a oferta de emprego do ano 2003. “Tendo en conta artigo 60 da Lei 7/2007, de 12 de abril, reguladora do Estatuto Básico do Empregado Público, prohibe que o persoal de elección ou de designación política, os funcionarios interinos e o persoal eventual formen parte dos órganos de selección. Visto o escrito remitido pola Dirección Xeral de Administración Local da Consellería de Presidencia, Administracións Públicas e Xustiza, no que sinala o seguinte: “O artigo 60 da Lei 7/2007, do 12 de abril, do Estatuto Básico do Empregado Público, dispón nos seu apartados primeiro e terceiro: 1- Os órganos de selección serán colexiados e a súa composición deberá axustarse aos principios de imparcialidade e profesionalidade dos seus membros, e tenderase, así mesmo, á paridade entre muller e home” 3. A pertenza aos órganos de selección será sempre a título individual, non podendo ostentarse esta en representación ou por conta de ninguén. O amparo do establecido neste precepto a composición dos órganos de selección deberá axustarse, en todo caso, aos principios de imparcialidade e profesionalidade dos seu membros e a pertenza a estes órganos ha de ser sempre a título individual, polo que de acordo co informe emitido ao respecto con data 9 de xullo de 2007, pola Dirección Xeral de Cooperación Local do Ministerio de Administracións Públicas “a posibilidade de que a Comunidade Autónoma poida nomear representantes nos órganos selectivos das entidades locais, enténdese que vulneraría o disposto no artigo 60.3 do EBEP, xa que o citado apartado prohibe a pertenza a órganos de selección en representación ou por conta de ninguén”. E vistas as Bases xerais que rexen a convocatoria das prazas de persoal funcionario, incluídas na Oferta de Emprego do ano 2003, aprobadas mediante Resolución da Alcaldía do 21 de maio de 2003, e publicadas no BOP nº 127, de 5 de xuño de 2003, e nas que entre outros aspectos se regula o tribunal calificador (punto 5º das mesmas). Coa finalidade de adecuar a composición do tribunal ó novo marco legal establecido na antedita Lei 7/2007, de 12 de abril, en virtude das competencias que mes son atribuídas no artigo 2.1 da Lei 7/1985 reguladoras do réxime local, esta alcaldía RESOLVE: Primeiro.- Deixar sen efecto o “punto quinto: Tribunal calificador” das Bases xerais que rexerán a convocatorio de procesos selectivos para cubrir prazas vacantes de funcionarios e persoal laboral fixo no Concello de Miño e correspondente a oferta de emprego do ano 2003, aprobadas mediante Resolución da Alcaldía do 21 de maio de 2003, e publicadas no BOP nº 127, de 5 de xuño de 2003. Segundo.- Introducir nas devanditas bases un novo punto quinto TRIBUNAL CALIFICADOR que terá o seguinte contido literal: “O Tribunal calificador estará composto dos seguintes membros: – Presidente: Un funcionario del Ayuntamiento de Miño – Presidente suplente: Un funcionario do Concello de Miño – Secretario: Un funcionario do Concello de Miño – Secretario suplente: Un funcionario do Concello de Miño – Primer vocal: Un funcionario de carreira – Primer vocal suplente: Un funcionario de carreira – Segundo vocal: Un funcionario de carreira – Segundo vocal suplente: Un funcionario de carreira – Tercer vocal: Un funcionario de carreira – Tercer vocal suplente: Un funcionario de carreira – Cuarto vocal: Un funcionario de carreira – Cuarto vocal suplente: Un funcionario de carreira A designación nominal dos membros do Tribunal incluirá a dos respectivos suplentes, e será publicadas no BOP, así como no Taboleiro de anuncios da Corporación, xunto coa publicación da relación provisional ou definitiva de admitidos. Os membros do Tribunal deberán absterse cando concorran as circunstancias do artigo 28 da lei 30/1992, de 26 de novembro, sen perxuizo do dereito de recusación que poidan exercer os aspirantes. A válida constitución e actuación o Tribunal esixirá a asistencia da metade máis un dos seus membros, titulares ou suplentes, e en todo caso, do Presidente e do Secretario ou de quen os substitúan. O Tribunal quedará facultado para resolver cantas dúbidas se prantexen na aplicación das presentes bases, e adoptar as medidas necesarias para o bo orde do concurso, en todo o non previsto nas mesmas. Para os efectos de percepción de asistencias polos membros concorrentes á sesión dos tribunais, estes estarán clasificados nas categorías que establece o artigo 30.1 do Decreto 462/2002, de 24 de maio sobre indemnizacións por razón do servizo”. Terceiro.- Publicar a presente Resolución no Boletín Oficial da Provincia e no Taboleiro de Anuncios do Concello.” Miño, 16 de xullo de 2009 O Alcalde P. D. Resolución 755/06 (25/06/2007) Asdo./ Eva Vilariño González